Paris on ice: Τούρτα σε μπολ με ζελέ κεράσι
Είναι μια παλιομοδίτικη τούρτα σε μπολ, ένα τράιφλ με όλα τα χαρακτηριστικά των ’70s γλυκών.
10-15 σαβαγιάρ ή 1 έτοιμο παντεσπάνι βανίλια (αν θέλετε να το φτιάξετε μόνοι σας, χρησιμοποιήστε τη μισή δόση από την αγαπημένη σας συνταγή για παντεσπάνι βανίλια) , 1 κουτί γάλα εβαπορέ με 3 κουτ. σούπας ζάχαρη , 1 φακελάκι ζελατίνη σε σκόνη , 1 φακελάκι ζελέ κεράσι (σκόνη) , 100 γρ. αμύγδαλα λευκά, ψιλοκομμένα , 1/2 κουτ. γλυκού κοπανισμένη μαστίχα , 2 μικρά αχλάδια, περασμένα από τον τρίφτη , 1 σφηνάκι Μεταξά ή κονιάκ, 50 γρ. αμύγδαλο φιλέ , 8 κερασάκια γκλασέ
Για να φτιάξουμε Paris on ice, την τούρτα από τα '70s, ξεκινάμε ετοιμάζοντας το ζελέ κεράσι σύμφωνα με τις οδηγίες στο κουτί, προσθέτουμε και τα τριμμένα αχλάδια και το βάζουμε στο ψυγείο για περίπου 1 ώρα, μέχρι να αρχίσει να πήζει. Κάθε τόσο το ανακατεύουμε για να σκορπίσει το αχλάδι παντού.Διαλύουμε τη ζελατίνη σε 3 κουτ. σούπας κρύο νερό και την αφήνουμε να φουσκώσει.Βάζουμε το εβαπορέ με 3 κουταλιές ζάχαρη να βράσει. Αποσύρουμε από τη φωτιά μόλις παίρνει να φουσκώνει και ρίχνουμε την κοπανι- σμένη μαστίχα, τα ψιλοκομμένα αμύγδαλα και τη διαλυμένη ζελατίνη. Ανακατεύουμε και αφήνουμε να κρυώσει σε θερμοκρασία δωματίου.Στρώνουμε στη βάση ενός γυάλινου μπολ σερβιρίσματος χωρητικότητας 2 λίτρων τα σαβαγιάρ ή λωρίδες από το παντεσπάνι μέχρι να καλυφθεί καλά ο πάτος. Ραντίζουμε με το Μεταξά. Ρίχνουμε από πάνω το ζελέ κεράσι που θα έχει μισοπήξει και ξαναβάζουμε στο ψυγείο.Όταν πήξει εντελώς (περίπου άλλη μισή ώρα), ρίχνουμε από πάνω το μείγμα του εβαπορέ, που κι αυτό θα έχει αρχίσει να δένει.Ξαναβάζουμε στο ψυγείο μέχρι να πήξει και αυτή η στρώση (περίπου 1 ώρα). Πριν σερβίρουμε το Paris on ice, το στολίζουμε με αμύγδαλο φιλέ και κερασάκια γκλασέ.
Αμύγδαλα,Γάλα,Κονιάκ,Τούρτες